في مئوية ميلاده.. وثائقي عن أسطورة الصحافة محمد حسنين هيكل
#000005
العرب وعلوم الفضاء.. سبق خليجي وتفوق مصري وظهور مغربي بارز
#000010
نادين لبكي تشارك بفيلم “وحشتيني” بمهرجان القاهرة السينمائي
#000011
بعد “فيلم سكر”.. ماذا لو تحولت بعض الروايات لأفلام غنائية؟
#000013
المكشكشة ولا المدحرجة؟ كتالوج لأغرب أسماء حلويات رمضان
#000018
بعد توقف 5 سنوات.. إنطلاق مهرجان “عنابة” بالجزائر بمشاركة 60 فيلم
#000033
موسم يخاطب العالم: ” تايسون ” و”نغانو” في افتتاح موسم الرياض
#000034
افتتاح دورة الألعاب الآسيوية الـ19 بالصين بحضور رؤساء وأمراء عرب
#000035
رونالدو يتعرض لإصابة خلال مباراة النصر السعودي مع بيرسبوليس الإيراني
#000037
يمنى عياد أول فتاة مصرية تحقق إنجاز في لعبة الملاكمة
#000038
الأولى من نوعها عالميًا: فريق طبي سعودي ينجح في إجراء عمليتين لطفلة في وقت واحد
#000040
الصفحة الرئيسيةفنونأبواب الخوف: ليه قصص وأساطير الرعب المصرية بتأثر فينا أكتر؟
#000047
أبواب الخوف: ليه قصص وأساطير الرعب المصرية بتأثر فينا أكتر؟
#000048
مسلسل يعتبر واحد من أهم دراما الرعب اللي اتعملت في مصر والوطن العربي، أبواب الخوف، 15 حلقة لكن كل واحدة بتناقش أسطورة رعب مصرية، والبطل نفسه قصته طول المسلسل إنه بيقدر يشوف الخوارق والأحداث الغريبة، وعنده اتصال بالأرواح والماورائيات، وله طبيعة شخصية خاصة منعزلة وهادية، وبيقدر يشوف حاجات غيره كتير صعب يشوفها، وبيقدر يتنقل لحياة أشخاص تانية ويعرف قصصهم المرعبة.
#000049
المسلسل لفت نظرنا لإن عندنا قصص وأساطير بتحسسنا بالخوف والرعب أكتر من قصص في أفلام أجنبية مصروف عليها ملايين، ممكن علشان القصص قريبة مننا نوعًا ما، يعني لما بتلاقي على الشاشة النداهة، أو ساحر بينبش في القبور علشان يدفن أعمال سحر، وبيتعامل مع الجن والجثث، هتترعب أكتر ما تشوف خيال ولا قاتل متسلسل في فيلم بعيد عنك بقارّتين تلاتة.
#000050
تسلسل الرعب المصري
#000051
من واحنا صغيرين، بنترعب لما نكون بنقلب في التليفزيون ونصادف فيلم (الإنس والجن) أو (التعويذة)، وبنجري من على القناة اللي شغال عليها، ولو لقينا (دراكولا) بنسيبه عادي. لكن الأفلام العربي دي كانت ممكن تخلينا مش بننام أسبوع لو اتفرجنا عليهم، فاكر مثلًا رجل المعزة اللي عبلة كامل لقتها في الصالة فجأة؟ مع إن لما كبرنا بيضحكنا صورة العفريت في آخر فيلم التعويذة وهو خارج من جدار الأسانسير، بس واحنا صغيرين فكرة الجن ودخولهم عالمنا كانت مرعبة -وممكن لحد دلوقتي- وماكناش بنقدر نتفرج.
#000052
ولا عادل إمام وهو بيتلاشى في فيلم الإنس والجن وبيظهر ويختفي، ويبقى خيال، ولما أخد الفنانة يسرا علشان يعرفها على عيلته، وطلع إن البيت ده مهجور بقاله سنين وكل اللي شافته والناس والحفلة، كل ده كان جن.
#000053
نادين لبكي تشارك بفيلم “وحشتيني” بمهرجان القاهرة...
#000054
فلسطين تُرشح فيلم “باي باي طبريا” لتمثيلها في...
#000055
في المسلسل، شوفنا عدد من الأساطير اللي سمعنا عنها في تراثنا في المجتمع، ومنهم اللي اتعملت في أفلام أو مسلسلات قبل أبواب الخوف، لكن المسلسل قدمها بطريقة غير تقليدية، ومع موسيقى وتمثيل حقيقي من الأبطال، بدون مبالغات ومكياج ومؤثرات مصطنعة، قدر المسلسل يوصلنا الحواديت والأساطير دي بمنتهى الدقة.
#000056
نبّاش القبور: واحدة من أكتر الحلقات المرعبة اللي اتعملت في مسلسل أبواب الخوف، وناس كتير بتترعب لما بتشوفها لحد دلوقتي حتى واحنا كبار. الحلقة بتناقش قضية موجودة فعلًا في المجتمع، وبتدور الحلقة عن شخص بيشتغل في أعمال السحر، وبيستخدم القبور وجثث الموتى علشان يدفن معاههم أعمال السحر اللي بيعملها.
#000057
النداهة: الأسطورة الأشهر في القرى المصرية، اتعملت في المسلسل بطريقة مختلفة، من غير ما يخلّوا الممثلة بمكياج كتير ولا طالع لها قرنين ولا حاجة، ومع ذلك قدرت توصل لك إحساس الخوف، وقدرت تجذب الشخص المطلوب، واكتشفنا ضحاياها، وطبعًا بيساعد في ده التصوير والموسيقى كمان اللي لعبت دور مهم في المسلسل.
#000058
الجن العاشق: القصة دي من أكتر الحلقات المرعبة اللي كانت في المسلسل، والقصة دي بنسمع عنها في الحقيقة والله أعلم يعني، بس الحلقة كانت بتتكلم عن جن عشق بنت واتجوزها وخلف منها وماتت وهي بتولد الجنين ده. قصة الجن العاشق اتعملت برضه في فيلم الإنس والجن، وكانت قصته الأساسية، وعادل إمام بيحب يسرا وبيحاول يخليها تدخل عالمه.
#000059
بوابة بين العالمين: من زمان بيتقال لنا مانلعبش في الحاجات دي وناخدها بهزار، وده اللي حصل في حلقة فيها 3 بنات أصحاب قرروا يلعبوا لعبة يستدعوا فيها جن يسألوه عن حاجات في حياتهم عايزين يعرفوها، وهما في جلسة التحضير واحدة منهم هزرت وخضتهم، فالتفسير اللي حصل إنهم قفلوا البوابة على الجن اللي استدعوه في الجلسة وتسببوا في وفاته، وعشيرته انتقمت منهم بطرق مختلفة.
#000060
ممكن ناس كتير تشوف إن الرعب ماخدش حقه في السينما والدراما العربية، وفي أفلام كتير بتندرج تحت بند الكوميديا مش الرعب، زي فيلم كامب مثلًا، وأفلام ومسلسلات تانية ماسمعناش عنها حتى. لكن برضه القصص غنية وتستحق يتعمل عنها أفلام ومسلسلات تستحق المشاهدة، زي أبواب الخوف.
#000061
آخر كلمة: ماتفوتوش قراءة: على عهدة الراوي: قصص ومواقف رعب حقيقية
#000062
نيره عبدالعزيز: بتحب الفن، الموسيقى والتصوير.. ومهتمة بصناعة الأفلام. نفسها تتعلم أكتر في الكتابة والتصوير.
#000063
“بطل الأنقاض”.. كلب ينقذ 27 شخصًا من العالقيين بدرنة الليبية
افتتاح دورة الألعاب الآسيوية الـ19 بالصين بحضور رؤساء وأمراء عرب
توقعات بتحول منخفض جوي لعاصفة تشبه “دانيال” تؤثر على الأردن
نادين لبكي تشارك بفيلم “وحشتيني” بمهرجان القاهرة السينمائي
السعودية تواصل احتفالاتها باليوم الوطني الـ 93 للمملكة
#000064